James Faulkner

James Faulkner (s. 18. heinäkuuta 1948 Lontoo) on englantilainen näyttelijä. Hän on näytellyt puheteatterissa sekä kymmenissä televisio- ja elokuvatuotannoissa 1970-luvulta alkaen.

Ura 
Faulkner opiskeli Royal Central School of Speech and Drama -laitoksessa kolme vuotta ja debytoi valkokankailla Josef Straussin roolissa musikaalissa The Great Waltz (1972). Tuonnempana Faulkner näytteli muun muassa komediassa Bridget Jones – elämäni sinkkuna (2001) ja sen jatko-osissa. Hänen merkittäviin rooleihinsa kuuluu niin ikään Cassius jännityselokuvassa Underworld: Blood Wars (2016). Faulknerin televisiorooleihin kuuluu muun muassa paavi Sixtus IV historiallisessa sarjassa Da Vinci’s Demons (2013–2015) ja Randyll Tarly fantasiadraamasarjassa Game of Thrones (2016–2017).

Teatterissa Faulkner on näytellyt 1970-luvun alusta asti.

Lähteet

Aiheesta muualla 
Mobygames : James Faulkner : Game Credits

Englantilaiset näyttelijät
Vuonna 1948 syntyneet
Elävät henkilöt